jkorsvik/nowiki_second_scrape_merged huggingface dataset:
West Point Island

West Point Island (tidligere navn: Albatross Island, spansk: Isla Remolinos) er en av Falklandsøyene, beliggende nordvest for Vest-Falkland. Den er om lag seks kilometer lang og maksimalt fire kilometer på det bredeste. På vestkysten reiser klippene seg opp mot 350 meter, mens det på østkysten finnes en liten bosetning som driver sauehold. Ved bosetningen er det anlagt en 640 meter lang flystripe, men den er dårlig vedlikeholdt og sjelden i bruk. I november 2006 havarerte en Britten-Norman Islander fra FIGAS under landing på West Point Island.

I likhet med mange andre steder på Falklandsøyene, var West Point Island på begynnelsen av 1800-tallet et populært sted for fangst av sel og pingviner for utvinning av olje. I 1860-årene ble det etablert en sauefarm på øya, og den drives fremdeles av samme slekt.Dyrelivet på West Point Island omfatter blant annet klippehopperpingviner, magellanpingviner, svartbrynalbatrosser og commersondelfiner.


== Referanser ==


== Eksterne lenker ==
(en) West Point Island – kategori av bilder, video eller lyd på Commons
Gary Honey

Gary Ronald Honey (født 26. juli 1959) er en australsk tidligere lengdehopper. Han vant sølvmedalje under OL 1984 i Los Angeles, med et hopp på 8,24 meter, bak legendariske Carl Lewis. Bronsemedaljør var italienske Giovanni Evangelisti.
I tillegg har han to gullmedaljer fra Samveldelekene (1982 og 1986).


== Personlig rekord ==
Lengdehopp – 8,27 (20. august 1984)


== Referanser ==


== Eksterne lenker ==
(en) Gary Honey – Olympedia 
(en) Gary Honey – Sports-Reference (OL-resultater – arkivert) 
(en) Gary Honey – Australian Olympic Committee 
(en) Gary Honey – Sport Australia Hall of Fame 
(en) Gary Honey – World Athletics 
(en) Gary Honey – Athletics Australia 
(en) Gary Honey – Track and Field Statistics
Nikolaj Melnitskij

Nikolaj Melnitskij (russisk: Николай Мельницкий; født 27. apriljul./ 9. mai 1887greg., død 7. november 1965) var en russisk skytter som deltok i de olympiske leker 1912 i Stockholm.
Melnitskij vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Amos Kasj, Pavel Vojlosjnikov og Grigorij Pantelejmonov.


== OL-medaljer ==
1912  Stockholm –  Sølv i skyting, 30 meter militærpistol, lag  Det russiske keiserdømmet


== Eksterne lenker ==
(en) Nikolaj Melnitskij – Olympedia 
(en) Nikolaj Melnitskij – Sports-Reference (OL-resultater – arkivert) 
(en) Nikolaj Melnitskij – databaseOlympics.com (arkivert) 
Database Olympics: Nikolai de Melnitski
Grigorij Pantelejmonov

Grigorij Pantelejmonov (russisk: Григорий Пантелеймонов, født 18. desemberjul./ 30. desember 1883greg., død 31. oktober 1934) var en russisk skytter som deltok i de olympiske leker 1912 i Stockholm.
Pantelejmonov vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Amos Kasj, Pavel Vojlosjnikov og Nikolaj Melnitskij.


== OL-medaljer ==
1912  Stockholm –  Sølv i skyting, 30 meter militærpistol, lag  Det russiske keiserdømmet


== Eksterne lenker ==
(en) Grigorij Pantelejmonov – Olympedia 
(en) Grigorij Pantelejmonov – Sports-Reference (OL-resultater – arkivert) 
(en) Grigorij Pantelejmonov – databaseOlympics.com (arkivert) 
Database Olympics: Georgi de Panteleimonov
Pavel Vojlosjnikov

Pavel Ivanovitsj Vojlosjnikov (russisk: Павел Иванович Войлошников; født 29. desember 1878jul./ 10. januar 1879greg., død 19. november 1938) var en russisk skytter som deltok i de olympiske leker 1912 i Stockholm.
Vojlosjnikov vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Amos Kasj, Grigorij Pantelejmonov og Nikolaj Melnitskij.


== OL-medaljer ==
1912  Stockholm –  Sølv i skyting, 30 meter militærpistol, lag  Det russiske keiserdømmet


== Eksterne lenker ==
(en) Pavel Vojlosjnikov – Olympedia 
(en) Pavel Vojlosjnikov – Sports-Reference (OL-resultater – arkivert) 
(en) Pavel Vojlosjnikov – databaseOlympics.com (arkivert) 
Database Olympics: Pavel de Voiloshnivov
Giovanni Evangelisti

Giovanni Evangelisti (født 11. september 1961 i Rimini) er en italiensk tidligere friidrettsutøver som konkurrerte i lengdehopp.
Karrierens høydepunkt kom under OL 1984 i Los Angeles med bronsemedalje, etter et hopp på 8,24.  Samme resultat ble det i tre innendørs-VM (1985, 1989 og 1991). Bronsemedalje ble det også i EM 1986 i Stuttgart.


== Personlig rekord ==
Lengdehopp – 8,43 meter i Budapest, (16. mai 1987)


== Referanser ==


== Eksterne lenker ==
(de) Giovanni Evangelisti – Munzinger Sportsarchiv 
(en) Giovanni Evangelisti – Olympedia 
(en) Giovanni Evangelisti – Sports-Reference (OL-resultater – arkivert) 
(it) Giovanni Evangelisti – Italias olympiske komité 
(en) Giovanni Evangelisti – World Athletics
Dovre (tettsted)

Dovre er en bygd og administrasjonssenteret i Dovre kommune i Innlandet, og ligger omtrent 13 kilometer sør for tettstedet Dombås. Dovre ble regnet av Statistisk sentralbyrå som et tettsted inntil 2012, da beregningsmetodikken ble endret.
Navnet var på gammelnorsk «Dofrar» med ukjent betydning. Navnet er trolig svært gammelt og antas opprinnelig å ha vært navnet på en storgård.


== Referanser ==
Janne Holmén

Janne Holmén (født 26. september 1977 i Jomala, Åland) er en finsk friidrettsutøver. Han er sønn av europamesteren Nina Holmén. 
Janne Holméns fremste sportslige meritter er gullmedaljen i maraton ved EM 2002 i München samt en niendeplass i VM 2007 i Osaka.  
Ved siden av idretten er Holmén historiker. Han disputerte 5. mai 2006 ved Uppsala universitet på doktoravhandlingen Den politiska läroboken: Bilden av USA och Sovjetunionen i norska, svenska och finländska läroböcker under Kalla kriget. 
Holmén er gift med Laila Skah fra Marokko, søster av Khalid Skah, gullvinner på 10 000 meter under OL i Barcelona 1992.
I juni 2009 meddelte Holmén at han hadde bestemt seg for å legge opp på grunn av skadeproblemer.


== Referanser ==


== Eksterne lenker ==
(de) Janne Holmén – Munzinger Sportsarchiv 
(en) Janne Holmén – Olympics.com 
(en) Janne Holmén – Olympic.org 
(en) Janne Holmén – Olympedia 
(en) Janne Holmén – Sports-Reference (OL-resultater – arkivert) 
(en) Janne Holmén – World Athletics 
(en) Janne Holmén – Track and Field Statistics
Ungarn under Sommer-OL 1912

Ungarn under Sommer-OL 1912. 119 sportsutøvere fra Ungarn deltok i elleve sporter under Sommer-OL 1912 i Stockholm. Ungarn kom på niendeplass med tre gull-, to sølv- og tre bronsemedaljer. 


== Medaljer ==


== Medaljevinnerne ==
Nina Holmén

Siv Nina Anette Holmén (født Wärn 29. september 1951 i Esse) er en finsk friidrettsutøver som konkurrerte på mellom- og langdistanser. 
Under EM 1974 tok Nina Holmén EM-gull på 3000 meter med tiden 8.55,10. Hun ble nummer ni på 1500 meter ved OL 1976. I terrengløp tok Holmén VM-sølv i 1974. 
Holmén konkurrerte for Helsingfors IFK. Hun er mor til Janne Holmén, som er europamester på maraton.


== Referanser ==


== Eksterne lenker ==
(en) Nina Holmén – Olympedia 
(en) Nina Holmén – Sports-Reference (OL-resultater – arkivert) 
(en) Nina Holmén – World Athletics 
(en) Nina Holmén – Track and Field Statistics
Dave Laut

David «Dave» Lester Laut (født 21. desember 1956 i Findlay, Ohio, død 27. august 2009 i Oxnard, California) var en amerikansk kulestøter.
Karrierens høydepunkt var bronsemedaljen fra OL 1984 i Los Angeles. I 1979 vant han De Panamerikanske leker og i 1979 ble det bronsemedalje i verdenscupen. Han har en personlig rekord på 22,02 meter, oppnådd i Koblenz i august 1982.
Laut ble i 2009 skutt og drept av en ukjent gjerningsmann ved sitt hjemsted Oxnard i California.


== Referanser ==


== Eksterne lenker ==
(de) Dave Laut – Munzinger Sportsarchiv 
(en) Dave Laut – Olympedia 
(en) Dave Laut – Sports-Reference (OL-resultater – arkivert) 
(en) Dave Laut – World Athletics 
(en) Dave Laut – Track and Field Statistics
László Berti

László Berti (født 24. juni 1875, død 23. juni 1952) var en ungarsk fekter som deltok i de olympiske leker 1912 i Stockholm og 1924 i Paris.
Berti ble olympisk mester i fekting under OL 1912 i Stockholm. Han var med på det ungarske laget som vant lagkonkurransen i sabel.
Tolv år senere, under OL 1924 i Paris, tok han to fektmedaljer, begge i lagkonkurranse. Han var med på det ungarske laget som tok sølv i sabel og bronse i florett.


== OL-medaljer ==
1912  Stockholm -  Gull i  fekting, sabel lagkonkurranse  Ungarn
1924  Paris -  Sølv i  fekting, sabel lagkonkurranse  Ungarn
1924  Paris -  Bronse i  fekting, sabel lagkonkurranse  Ungarn


== Eksterne lenker ==
(en) László Berti – Olympedia 
(en) László Berti – Sports-Reference (OL-resultater – arkivert) 
(en) László Berti – databaseOlympics.com (arkivert)
NOLA (album)

NOLA er Downs debutalbum, gitt ut 19. september 1995. Sangene på albumet ble hovedsakelig skrevet av Phil Anselmo og Pepper Keenan mellom 1991 og 1995. NOLA solgte til platina, med 1 000 000 kopier solgt i USA.Bandet tok en pause i 1996, mens alle medlemmene gikk tilbake til hovedbandene sine. De kom sammen igjen i 1999 for bandets andre album, Down II, gitt ut i 2002.
Tittelen er en forkortelse for New Orleans (N.O.), Louisiana (La.). Coveret er av Jim Debarros og David Manteau, og bruker mange gamle fotografier av Clarence John Laughlin.


== Sporliste ==
Alle sangene er skrevet av Anselmo/Keenan, unntatt hvor annet er notert.

«Temptation's Wings» – 4:24
«Lifer»  – 4:36
«Pillars of Eternity» (Anselmo) – 3:57
«Rehab» (Anselmo/Keenan/Windstein) – 4:03
«Hail the Leaf» (Anselmo) – 3:28
«Underneath Everything» – 4:46
«Eyes of the South» – 5:13
«Jail» (Anselmo/Keenan/Strange/Windstein) – 5:17
«Losing All» – 4:21
«Stone the Crow» – 4:42
«Pray for the Locust» (Anselmo) – 1:07
«Swan Song» (Anselmo/Bower/Keenan) – 3:35
«Bury Me in Smoke» – 7:04


== Personell ==


=== Bandmedlemmer ===
Phil Anselmo – Vokalist, Gitar på «Pray for the Locust»
Pepper Keenan – Gitar
Kirk Windstein – Gitar, Bass
Todd Strange – Bass
Jimmy Bower – Trommer


=== Gjestemusikere ===
Big Ross Karpelman – Keyboard på «Jail»

Lil' Daddy og Sid Montz – Perkusjon på «Jail»
Lil' Daddy – Vannrør-solo på «Hail the Leaf»


== Listeplasseringer ==
Album – Billboard (North America)

Singler – Billboard (North America)


== Referanser ==


== Eksterne lenker ==
(en) NOLA på Discogs 
(en) NOLA på MusicBrainz
Ervin Mészáros

Ervin Mészáros (født 2. april 1877, død 21. mai 1940) var en ungarsk fekter som deltok i de olympiske leker 1912 i Stockholm.
Mészáros ble olympisk mester i fekting under OL 1912 i Stockholm. Han var med på det ungarske laget som vant lagkonkurransen i sabel. I den individuelle konkurransen i sabel vant han fem av sju kamper og endte på tredjeplass bak sine  landsmenn Jenő Fuchs og Béla Békéssy.


== OL-medaljer ==
1912  Stockholm -  Gull i  fekting, sabel lagkonkurranse  Ungarn
1912  Stockholm -  Bronse i  fekting, sabel


== Eksterne lenker ==
(en) Ervin Mészáros – Olympedia 
(en) Ervin Mészáros – Sports-Reference (OL-resultater – arkivert)
Béla Békéssy

Béla Békessy (født 16. november 1875 i Debrecen, død 6. juli 1916) var en ungarsk fekter som deltok i de olympiske leker 1912 i Stockholm.
Békessy vant en olympisk sølvmedalje i fekting under OL 1912 i Stockholm. Han kom på andreplass i den individuelle konkurransen i sabel, han vant fem av sju kamper, bak sin  landsmann Jenő Fuchs.


== OL-medaljer ==
1912  Stockholm -  Sølv i  fekting, sabel


== Eksterne lenker ==
(en) Béla Békessy – Olympics.com 
(en) Béla Békessy – Olympic.org 
(en) Béla Békessy – Olympedia 
(en) Béla Békessy – Sports-Reference (OL-resultater – arkivert) 
(en) Béla Békessy – databaseOlympics.com (arkivert) 
(hu) Béla Békessy – Ungarns olympiske komité
Jukka Keskisalo

Jukka Pekka Sakari Keskisalo (født 27. mars 1981 i Varkaus) er en finsk friidrettsutøver som konkurrerer på 3000 m hinder og 1500 m. Hans fremste meritt er gullmedaljen på 3000 m hinder fra EM 2006 i Göteborg.


== Referanser ==


== Eksterne lenker ==
(en) Jukka Keskisalo – Olympics.com 
(en) Jukka Keskisalo – Olympic.org 
(en) Jukka Keskisalo – Olympedia 
(en) Jukka Keskisalo – Sports-Reference (OL-resultater – arkivert) 
(en) Jukka Keskisalo – World Athletics 
(en) Jukka Keskisalo – Diamond League 
(en) Jukka Keskisalo – Track and Field Statistics
Tommi Evilä

Tommi Evilä (født 6. april 1980 i Tammerfors) er en finsk friidrettsutøver som konkurrerer i lengdehopp.
Tommi tok hjemmenasjonen Finlands eneste medalje under VM 2005 i Helsingfors. Han satte først finsk rekord med 8,18 i kvalifiseringen, og fulgte deretter opp med 8,25 i finalen, et resultat som holdt til bronse. Hoppet kunne imidlertid ikke godkjennes som finsk rekord, siden det ble gjort i for sterk medvind (2,5 m/s). I Finnkampen 2007 hoppet Evilä hele 8,41 cm, men også denne gangen hindret for sterk vind (3,8 m/s) at det kunne godkjennes som rekord.
Evilä deltok også under OL 2008 i Beijing, der han ble utslått i kvalifiseringen.


== Personlig rekord ==
8,22 (2008)


== Referanser ==


== Eksterne lenker ==
(en) Tommi Evilä – Olympedia 
(en) Tommi Evilä – Sports-Reference (OL-resultater – arkivert) 
(en) Tommi Evilä – World Athletics 
(en) Tommi Evilä – Diamond League 
(en) Tommi Evilä – Track and Field Statistics
Deaflympics

Deaflympics, tidligere Verdenslekene for døve og De internasjonale døvelekene er et IOK-støttet arrangement for døve. Lekene, som også blir kalt døve-OL, er organisert av International Committee of Sports for the Deaf siden de første sommerlekene i 1924 i Paris i Frankrike. Fra 1949 ble det også innført vinterleker. De første vinterlekene fant sted i Seefeld in Tirol i Østerrike.


== Historie ==
Deaflympics arrangeres hvert fjerde år, og er dermed verdens lengste vedvarende flersportsarrangement, bak De olympiske leker. De første lekene i Paris, som ble arrangert i 1924, var det første internasjonale sportsarrangementet for personer med funksjonshemning.Lekene har vært avholdt kontinuerlig med fire års intervaller siden starten, bortsett fra under andre verdenskrig. Fra 1949 ble også Deaflympics vinterleker etablert.
Under de første lekene i Paris deltok 145 utøvere fra ni europeiske nasjoner. Under de 20. lekene i Melbourne, Australia, i 2005, deltok over 3200 utøvere og deaf athletes and officials from 67 nations" participated, ifølge lekenes eget nettsted.Lekene fikk offisielt navnet International Games for the Deaf (Internasjonale leker for døve) i 1924, og beholdt dette navnet frem til 1965. Fra 1966 til 1999 var navnet på lekene World Games for the Deaf (Verdenslekene for døve). Siden 2000 har lekene hatt navnet Deaflympics. På norsk er begrepet Døve-OL etablert som navn på lekene.Idrettsutøvere må ha en hørselshemming på minst 55 db på øret med best hørsel, for å kunne delta i Deaflympics. Høreapparater, cochleaimplantat og lignende er ikke tillatt brukt i konkurransene, for at alle utøverne skal stille likt.


== Arrangørland og -byer ==
Følgende lister gi en historisk oversikt over arrangørlandene og vertsbyene til Deaflympics' sommerleker og vinterleker:


=== Deaflympics sommerleker ===


=== Deaflympics vinterleker ===


== Se også ==
Idrett for funksjonshemmede
Paralympics


== Referanser ==
The Tables

The Tables var et indie-pop-band fra Oslo som ble etablert i 1988 av Bartleby (Tore Sørensen), Reg Trademark (Ståle Caspersen) og Robert Birdeye (Steinar Buholm).


== Utgivelser ==
De tre spilte inn en firespors EP ved navn The Diary EP. Denne ble utgitt i 1000 kopier på det nystartede plateselskapet Voices of Wonder. Like etter ble Mono (Benedikte Sterner) og Sandy Shore (Kjersti Gravklev) med i bandet. I 1990 kom flexisinglen The Lantern Light. Denne fulgte med i et eksemplar av tidsskriftet Vinyl, og kom også i et lite opplag utenom bladet. Det ble også laget to kassetter beregnet på gruppas fanklubb: From Trash To Gloss som inneholdt 14 spor, og Live At Bootleg med ni spor.
I 1989 spilte de fem inn musikkalbumet Shady Whims & Obstacles i Endless Sound Studio, som nettopp hadde blitt startet av Eystein Hopland og Ulf Knudsen fra bandet Sister Rain. Shady Whims & Obstacles var det første albumet som ble spilt inn i dette studioet. Albumet skulle egentlig utgis på plateselskapet Voices of Wonder, men etter at det var ferdig innspilt, var bandet og plateselskapet så uenige at samarbeidet opphørte. LP-en ble derfor gitt ut på The Tables' eget plateselskap Schtooopid Records. LP-en ble utgitt i 1990, og fikk svært gode anmeldelser både i Norge og i utlandet. Den franske avisa Libération kalte The Tables «Beatles i lommeformat», mens Mick Dillingham i magasinet Bucketfull of Brains mente albumet inneholdt en overflod av ideer og psykedeliske eventyr.I 1997 kom albumet Holiday At Wobbledef Grunch, og i 2003 ga bandet ut albumet Nevermynd The Hillocks (Treble Without A Cause).


== Diskografi ==
The Diary EP (Voices of Wonder, 1989)
The Lantern Light Flexi 7" (1990)
From Trash To Gloss  (fanklubbkassett, 1990)
Live At Bootleg (fanklubbkassett, (1990)
Shady Whims & Obstacles (Schtooopid Records, 1990)
Lost On Venus Splitt-LP m/Astroburger under navnet Monsters of Doom (Perfect Pop 1991)
Shady Whimps With Spectacles (fanklubbkassett, 1993)
Excerpt From The Bruce Springsteen Report 7" (Farce Recordings 1995)
Holiday At Wobbledef Grunch (Perfect Pop, 1997)
Kjære alle sammen cdep/7" (Voices of Wonder, 1997)
The Tables Play Idle Race 7" (Kippers Records, 2000)
See Emily Play / Arnold Layne 7" (Two Zero Records, 2000)
Nevermynd The Hillocks (Treble Without A Cause) (Perfect Pop, 2003)


== Referanser ==


== Eksterne lenker ==
(en) The Tables på Discogs 
(en) The Tables på MusicBrainz
Ionela Târlea

Ionela Târlea (som gift Târlea-Manolache, født 9. februar 1976 i Râmnicu Vâlcea) er en rumensk friidrettsutøver som konkurrerer i sprint og hekkeløp.
Târleas ble juniorverdensmester på 400 meter hekk i 1994. Hun deltok i VM 1995 i Göteborg og kom på sjuendeplass. Hun deltok også i OL 1996 i Atlanta, der hun igjen kom på sjuendeplass på 400 meter hekk. 
Hun vant sin første mesterskapsmedalje som senior da hun ble europamester på 400 meter hekk under EM 1998 i Budapest, og året etter ble hun innendørsverdensmester på 200 meter. Târlea deltok i OL 2000 i Sydney der hun ble nummer seks. I VM 2001 i Edmonton ble hun igjen nummer seks, men i EM året etter gikk hun til topps i hekkeøvelsen. Den beste plasseringen i et utendørs-VM kom i Paris 2003 der hun ble nummer fire. 
I sitt tredje OL (Athen 2004) tok hun sølv, bare slått av hjemmefavoritten Faní Halkiá. I VM 2007 i Osaka deltok hun i tre øvelser (200 meter, 400 meter og 400 meter hekk), men greide ikke å kvalifisere seg til noen av finalene. I sitt fjerde OL (Beijing 2008) konkurrerte hun bare på 200 meter, og ble utslått i kvartfinalen. 


== Personlige rekorder ==
200 meter – 22,32
400 meter – 49,88
400 meter hekk – 53,25


== Referanser ==


== Eksterne lenker ==
(en) Ionela Târlea – Olympics.com 
(en) Ionela Târlea – Olympic.org 
(en) Ionela Târlea – Olympedia 
(en) Ionela Târlea – Sports-Reference (OL-resultater – arkivert) 
(en) Ionela Târlea – World Athletics 
(en) Ionela Târlea – Track and Field Statistics
Økonomiregelverket for staten

Økonomiregelverket for staten er interne, overordnede regler for hvordan statens økonomiske virksomhet skal innrettes.
På øverste nivå i økonomiregelverket er Reglement for økonomistyring i staten («reglementet»), fastsatt av Kongen i statsråd i 2003. Finansdepartementet har, jf. reglementet § 3, fastsatt utfyllende regler i Bestemmelser om økonomistyring i staten («bestemmelsene») og i rundskriv.
Reglementet skal blant annet sikre at midler brukes og inntekter oppnås i samsvar med Stortingets vedtak og forutsetninger, at fastsatte mål nås, midlene brukes effektivt og statens materielle verdier forvaltes på en forsvarlig måte. Det er videre et krav om at alle virksomheter opptrer i samsvar med lover og regler, inkludert etiske regler, og har styring, kontroll og forvaltning som er tilpasset vesentlighet og risiko. Overordnede organer pålegges å kontrollere at underliggende virksomheter utfører sine oppgaver på en forsvarlig måte, og at tilskuddsmottakere oppfyller vilkårene. For å få informasjon om måloppnåelse, effektivitet og resultater skal alle virksomheter gjennomføre evalueringer på sine ansvarsområder.Bestemmelsene gir nærmere regler om

departementenes styring av virksomhetene (kapittel 1), herunder regler om styringsdialogen og tildelingsbrev,
intern styring i virksomhetene (kapittel 2),
felles standarder for budsjettering, regnskapsføring og betalingsformidling (kapittel 3)
økonomisystem, bokføring, dokumentasjon og oppbevaring av regnskapsmateriale (kapittel 4)
rutiner for behandling av lønn, anskaffelser og inntekter (kapittel 5)
forvaltning av garanti-, tilskudds- og stønadsordninger (kapittl 6-8)Finansdepartementet har i hovedsak delegert forvaltningen av økonomiregelverket til Direktoratet for forvaltning og økonomistyring (DFØ), med unntak av bestemmelsenes kapittel 1 om departementenes styring av underliggende virksomheter. DFØ veileder om hvordan regelverket skal forstås. 


== Referanser ==


== Eksterne lenker ==
Regelverk for økonomistyring i staten, publisert på regjeringen.no
Økonomiregelverket presentert på nettstedet til Direktoratet for økonomistyring
Bevilgningsreglementet, publisert på regjeringen.no
Kang Youwei

Kang Youwei (kinesisk: 康有為, pinyin: Kāng Yǒuwéi, Wade-Giles: K'ang Yu-wei; født 19. mars 1858 i Foshan i provinsen Guangdong i Kina, død  31. mars 1927 i Qingdao i provinsen Shandong) var en kinesisk reformator og forfatter. Han ble utdannet etter det gamle kinesiske eksamenssystemet og nådde helt til topps i det systemet.
Omkring 1888 begynte Kang Youwei å forfatte politiske småskrifter. I dem gikk han inn for et energisk reformarbeide på konfuciansk basis som redning fra européernes erobringslyst, men med bruk av vestens hjelpemiddel. Som forbilde holdt han frem reformarbeidet i Japan fra 1868. Kang dannet etter den første sino-japanske krig et reformselskap, ble kalt til Beijing og trådte der i personlig berøring med Guangxu-keiseren, som ble fascinert av hans tanker.
Det var under Kangs påvirkning at keiseren fra juni til september 1898 utferdiget 27 reformedikt (Hundredagersreformen), noe som vakte livlige bekymringer innen embetsmannkretser og foranlediget den palassrevolusjon i september samme år som gav enkekeiserinnen Cixi tilbake den faktiske regjeringsmakten. Flere reformvenner ble halshogd, og Kang flyktet på et engelsk fartøy til Japan. Han forble i landflyktighet til den kinesiske revolusjon i 1912 og besøkte imens blant annet USA.
Under sitt eksil besøkte Kang også Sverige flere ganger og kjøpte i 1906 Korsholmen, en øy utenfor Saltsjöbaden, der han bodde en tid sammen med sin datter.Etter hjemkomsten gjorde Kang, som var blitt avløst av yngre menn som reformleder, seg bemerket blant annet ved et memorandum i 1917 der han innstendig gikk inn for at Kina skulle holde seg nøytralt under Første verdenskrig.


== Referanser ==


== Litteratur ==
Howard L. Boorman, Richard C. Howard: Biographical Dictionary of Republican China, Columbia U.P., New York 1967-1979 Libris 1923.
Kang Youwei; Göran Malmqvist: K'ang Yu-weis svenska resa 1904, Almqvist & Wiksell, Stockholm 1970. Libris 835140.
Göran Malmqvist: Strövtåg i svunna världar, Atlantis, Stockholm 2005. ISBN 91-7353-021-2 (innb.). Libris 9471780.
Richard C. Howard: «K’ang Yu-wei (1858–1927): His Intellectual Background and Early Thought», i A.F. Wright og Denis Twitchett (utg.): Confucian Personalities. Stanford: Stanford University Press, 1962, s. 294-316 og 382-386 (notes).
Richard C. Howard: The early life and thought of K’ang Yu-wei, 1858-1927, (1972), Ph.D. Columbia University.
Chi Wen-shun: «K'ang Yu-wei (1858–1927)», i P. J. Opitz (utg.): Die Söhne des Drachen. Chinas Weg vom Konfuzianismus zum Kommunismus München 1974, s. 83–109
Hsiao Kung-chuan: A Modern China and a New World: K'ang Yu-wei, Reformer and Utopian, 1858–1927, Seattle 1975
Kuang Bailin: Kang Youwei di zhexue sixiang, Beijing 1980
Hu Shengwu (utg.): Wuxu weixin yundong shi lunji, Changsha 1983
Tang Zhijun: Kang Youwei yu wuxu bianfa, Beijing 1984.